પાટણના વાયવ્ય ખૂણા પાસે આવેલા દરવાજાનુ નામ ‘ફાટીપાળ દરવાજો’ છે. આ દરવાજાની કિલ્લાની કોઈ પાળ તૂટી હોવાના કારણે આ નામ પડ્યું હોય તેવુ અનુમાન કરી શકાય. જોકે આ દરવાજા માટે એવુ કારણ દેખાતુ નથી. ખરી રીતે તો તેનો સંબધ અણહિલપુર અને સહસ્ત્રલિંગ સાથે છે. સહસ્ત્રલિંગ સરોવરનો નાશ સરસ્વસ્તિના પ્રવાહથી થયો હતો અને તેની પાળ ટુટેલી, તે વખતે અણહીલપુરને પણ કેટલુક નુકશાન થયેલુ. આ ઘટનાની યાદમાં સહસ્ત્રલિં જવાના માર્ગ ઉપર આવેલા દરવાજાનુ નામ ફાટીપાળ રાખ્યુ હોવાનુ જણાય છે.